CELEX: 32020D0209
Language: hr
Date: 2020-02-14 00:00:00
Title: Provedbena Odluka Komisije (EU) 2020/209 оd 14. veljače 2020. o određenim zaštitnim mjerama povezanima s afričkom svinjskom kugom u Grčkoj (priopćeno pod brojem dokumenta C(2020) 962) (Tekst značajan za EGP) (Vjerodostojan je samo tekst na grčkom jeziku)

17.2.2020   
               
               
                  HR
               
               
                  Službeni list Europske unije
               
               
                  L 43/74
               
            
         PROVEDBENA ODLUKA KOMISIJE (EU) 2020/209
         оd 14. veljače 2020.
         o određenim zaštitnim mjerama povezanima s afričkom svinjskom kugom u Grčkoj
         (priopćeno pod brojem dokumenta C(2020) 962)
         (Tekst značajan za EGP)
         (Vjerodostojan je samo tekst na grčkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
                  
               
                     (2)
                  
                  
                     U slučaju izbijanja afričke svinjske kuge postoji opasnost da se uzročnik bolesti proširi na druga svinjogojska gospodarstva i na divlje svinje. Kao rezultat toga može se proširiti iz jedne države članice u drugu državu članicu i u treće zemlje trgovinom živim svinjama ili njihovim proizvodima.
                  
               
                     (3)
                  
                  
                     Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Člankom 9. Direktive 2002/60/EZ osigurava se uspostava zaraženih i ugroženih područja u slučaju izbijanja te bolesti, u kojima se primjenjuju mjere utvrđene člancima 10. i 11. te direktive.
                  
               
                     (4)
                  
                  
                     Nakon slučaja izbijanja afričke svinjske kuge u regionalnoj jedinici Serres u Grčkoj ta je država članica obavijestila Komisiju o afričkoj svinjskoj kugi na svojem državnom području te je u skladu s člankom 9. Direktive 2002/60/EZ uspostavila zaražena i ugrožena područja na kojima se primjenjuju mjere iz članaka 10. i 11. te direktive.
                  
               
                     (5)
                  
                  
                     Provedbena odluka Komisije (EU) 2020/181 (4) donesena je nakon uspostave zaraženih i ugroženih područja u Grčkoj, u skladu s člankom 9. Direktive 2002/60/EZ.
                  
               
                     (6)
                  
                  
                     Od datuma donošenja Provedbene odluke (EU) 2020/181 epidemiološko stanje u Grčkoj u vezi s afričkom svinjskom kugom u regionalnoj jedinici Serres nije se izmijenilo i Grčka je u skladu s tim provela potrebne mjere kontrole i prikupila dodatne podatke dobivene nadziranjem.
                  
               
                     (7)
                  
                  
                     Kako bi se spriječilo nepotrebno ometanje trgovine u Uniji te izbjeglo da treće zemlje nametnu neopravdane prepreke trgovini, potrebno je na razini Unije utvrditi zaražena i ugrožena područja za afričku svinjsku kugu u Grčkoj u suradnji s tom državom članicom. Ta zaražena i ugrožena područja uzimaju u obzir trenutačno epidemiološko stanje u toj državi članici.
                  
               
                     (8)
                  
                  
                     U skladu s tim, područja utvrđena kao zaražena i ugrožena područja u Grčkoj trebalo bi navesti u Prilogu ovoj Odluci te utvrditi trajanje te regionalizacije.
                  
               
                     (9)
                  
                  
                     Uz to, Provedbenu odluku (EU) 2020/181 trebalo bi staviti izvan snage i zamijeniti ovom Odlukom.
                  
               
                     (10)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Grčka osigurava da zaražena i ugrožena područja uspostavljena u skladu s člankom 9. Direktive 2002/60/EZ obuhvaćaju barem područja koja su u Prilogu ovoj Odluci navedena kao zaražena i ugrožena područja.
         
         
            Članak 2.
            Provedbena odluka (EU) 2020/181 stavlja se izvan snage.
         
         
            Članak 3.
            Ova Odluka primjenjuje se do 6. travnja 2020.
         
         
            Članak 4.
            Ova je Odluka upućena Helenskoj Republici.
         
         
            Sastavljeno u Bruxellesu 14. veljače 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
         
            (4)  Provedbena odluka Komisije (EU) 2020/181 od 7. veljače 2020. o određenim privremenim zaštitnim mjerama povezanima s afričkom svinjskom kugom u Grčkoj (SL L 37, 10.2.2020., str. 8.).
      
      
         
            PRILOG
            
                        Grčka
                     
                     
                        Područja iz članka 1.
                     
                     
                        Datum do kojeg se primjenjuje
                     
                  
                        Zaraženo područje
                     
                     
                        Municipality of Visaltias (Serres Regional Unit)
                     
                     
                        6. travnja 2020.
                     
                  
                        Ugroženo područje
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        6. travnja 2020.